УТВЪРЖДАВАМ:…П….

**БОРИСЛАВ БЪЛГАРИНОВ**

*Областен управител на област Русе*

**ТРЪЖНА ДОКУМЕНТАЦИЯ**

**ЗА ПРОВЕЖДАНЕ НА ЕЛЕКТРОНЕН ТЪРГ ЗА ПРОДАЖБА НА недвижим имот – частна държавна собственост,** предмет на АЧДС № 6984/31.03.2021 г., представляващ Урегулиран поземлен имот ІІ 1172 в кв. 121 по регулационния план на с. Тръстеник, община Иваново с площ 990 кв.м, заедно с построената в него сграда – масивна, едноетажна със застроена площ 155 кв.м.

**ТРЪЖНИ УСЛОВИЯ**

**за провеждане на електронен търг**

Настоящият търг се провежда на основание чл. 44, ал. 2 от ЗДС и чл. 3а, ал. 2 от Закона за приватизация и следприватизационен контрол (ЗПСК), чл. 42, ал. 1 и ал. 2, чл. 54а, чл.54е от Правилника за прилагане на Закона за държавната собственост (ППЗДС), чл.45, ал. 3 и ал. 5, т.1 от Закона за данък върху добавената стойност (ЗДДС), Протоколи №№ 130/15.04.2021 г. и 131/12.05.2021 г. на постоянно действащата комисия за управление и разпореждане с имоти – държавна собственост, назначена със Заповед № 5-95-00-187/11.03.2019 г. на областен управител на област Русе, изменена със Заповед № 5-95-00-217/15.04.2020 г.

1. **ПРЕДМЕТ НА ТЪРГА**

 Продажба на недвижим имот – частна държавна собственост, представляващ Урегулиран поземлен имот ІІ 1172 в кв. 121 по регулационния план на с. Тръстеник, община Иваново с площ 990 кв.м, заедно с построената в него сграда – масивна, едноетажна със застроена площ 155 кв.м, предмет на АЧДС № 6984/31.03.2021 г.

## СРОК НА ВАЛИДНОСТ НА ПРОЦЕДУРАТА И СРОК НА РЕГИСТРАЦИЯ

Срокът на валидност на настоящата процедура е 2 (два) месеца, считано от датата на публикуване на настоящата заповед на електронната платформа за продажба на имоти - частна държавна собственост по чл. 3а от ЗПСК.

В случай, че първият кандидат се регистрира за участие в електронния търг в някой от последните 15 работни дни от срока на валидност на настоящата процедура, срокът на валидност на тръжната процедура се удължава така, че от деня на регистрацията на този кандидат да има още 15 работни дни. Удължаването на срока се извършва в системата от председателя на тръжната комисия или от друго лице, оторизирано от продавача, както и се публикува съобщение за това.

Срокът за регистрация за участие в електронния търг е 12 (дванадесет) работни дни от регистрацията за участие на първия кандидат и изтича в 23,59 ч. на последния ден;

Търгът ще се проведе на петнадесетия работен ден, считано от регистрацията за участие на първия регистрирал се кандидат от 10,00 часа българско време и е с продължителност 1 (един) астрономически час.

## ОРГАНИЗАТОР НА ТЪРГА

Областен управител на област Русе. Допълнителна информация, относно предмета и процедурата на провеждане на търга, се получава от Областната администрация - Русе. За контакти: гр. Русе, пл. „Свобода” № 6, тел. 082/812-235.

## НАЧАЛНА ТРЪЖНА ЦЕНА

Началната цена за провеждане на търга 13 100 лв. (тринадесет хиляди и сто лева), без ДДС.

Стъпка за наддаване – 262 лв. (двеста шестдесет и два лева), без ДДС.

Начин на плащане – спечелилият търга участник дължи върху предложената от него цена законоустановените данъци, такси и режийни разноски. Плащането на цената, режийни разноски и ДДС да се извърши по сметка на Областна администрация Русе - IBAN: BG85UBBS80023106111000, BIC код на банката: UBBSBGSF при ТБ ОББ АД – клон Русе в 14-дневен срок от влизане в сила на заповедта за определяне на купувача. Дължимия местен данък се заплаща в същия срок по сметка на Община Иваново.

## ДЕПОЗИТ

Депозитът за участие в търга в размер на 1310 лв. (хиляда триста и десет лева), без ДДС вносим по сметка на Областна администрация-Русе IBAN: BG23UBBS80023300124435, BIC код на банката: UBBSBGSF при ТБ ОББ АД – клон Русе. Депозитът за участие следва да е постъпил по горепосочената сметка най-късно до изтичане на срока за регистрация за участие в търга. При внасяне на депозита следва да се посочи обекта на електронния търг.

 В случаите на представителство чрез пълномощие, депозитът може да се внесе от сметката на пълномощника от името и за сметка на кандидата.

Депозитната вноска на спечелилия участник не се възстановява, а се приспада при плащане на достигнатата тръжна цена.

Депозитът на класираните на първо и второ място участници в търга, както и на обжалващия търга, ако има такъв, се задържа до сключване на договора за продажба.

В случай, че никой от оторизиралите се участници не обяви по-висока от началната цена с една стъпка, внесеният/внесените депозит/и за участие се задържат и не се възстановяват.

На участник, определен за спечелил търга, който не внесе предложената от него цена, дължимите данъци, такси и режийни разноски или откаже да подпише договора внесения депозит се задържа и не се възстановява.

Внесените депозити не се олихвяват.

## ОГЛЕД НА ИМОТА

Оглед на имота може да се извърши всеки работен ден от 8.30 до 16.30 часа от публикуването на търга на електронната платформа до изтичане на срока за регистрация за участие в търга, след предварителна записване с представител на Областна администрация - Русе. Лице за контакти: Наталия Иванова, тел. 082/812 222.

Местонахождението на имота е област Русе, община Иваново, с. Тръстеник, УПИ ІІ 1172 в кв. 121 по регулационния план на с. Тръстеник.

## ПРАВО НА УЧАСТИЕ

 **7.1.** В търга могат да участват всички физически или юридически лица, представили в срока за регистрация изискуемите документи, посочени в т. 8 от тръжната документация и които:

* нямат публични задължения към българската държава, установени с влязъл в сила акт.
* не са лица, за които със закон е установено, че нямат право да придобиват право на собственост върху земя на територията на Република България, когато е приложимо. Съобразно разпоредбите на чл. 22 от Конституцията на Република България и чл. 29 от Закона за собствеността, чужденец или чуждестранно юридическо лице от държава, която не е членка Европейския съюз или на държавите - страни по Споразумението за Европейското икономическо пространство и между държавата към която принадлежи и Република България няма международен договор, ратифициран по реда на чл. 22, ал. 2 от Конституцията на Република България, същият няма право да придобива право на собственост върху земя на територията на Република България.
* не са свързани лица по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с Областния управител на област Русе, със заместник областните управители и с главния секретар на Областна администрация – Русе или е сключил договор с лице по чл. 68 от същия закон, има друг конфликт на интереси, който не е отстранен към момента на подаване на документите за участие в търга.
* не са налице обстоятелствата по чл. 46, ал.1 от ЗДС.
* не участват под формата на гражданско дружество, което не е юридическо лице.
* не са дружества по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, регистрирано в юрисдикция с преференциален данъчен режим съгласно същия закон.
* не са обявени в несъстоятелност, не са в процедура по ликвидация, съответно не са осъдени за банкрут – което е приложимо.
	1. Не се допускат до участие в търга, като самостоятелни кандидати или участници свързани лица по смисъла на § 1, т. 13 от Допълнителните разпоредби на Закона за публичното предлагане на ценни книжа.
	2. Не се допускат до участие в търга участник, който не е внесъл депозит за участие в търга по определения ред в настоящата тръжна документация и заповедта на областния управител, с която е утвърдена.

## ДОКУМЕНТИ ЗА УЧАСТИЕ В ТЪРГА

Всички изискуеми за участие в търга документи се представят подписани с квалифициран електронен подпис (КЕП) от кандидата или подписани извън платформата - в сканиран вид, като след подписването, съответно прикачането на подписаните собственоръчно декларации, целият пакет с документи се подписва лично от кандидата или съответно от неговия пълномощник с КЕП.

 ***8.1.*** Декларация за запознаване с тръжната документация, за извършен оглед на обекта, за приемане клаузите на проекта на договора, за информираност относно задържането на внесения депозит и за получена информация - *Образец № 1.*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

* 1. Декларация за удостоверяване липсата на просрочени публични задължения към българската държава, установени със влязъл в сила акт – *Образец № 2*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

* 1. Декларация за липса на конфликт на интереси **–** *Образец № 3.*

***Забележка: Декларацията се подписва лично от кандидата – физическо лице, съответно от законният представител на кандидата – юридическо лице.***

***8.4*.** Декларация, че не са налице обстоятелствата по чл. 46, ал. 1 от ЗДС **–** *Образец № 4.*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

***8.5.*** Декларация, че не са свързани лица по смисъла на § 1, т. 13 от Допълнителните разпоредби на Закона за публичното предлагане на ценни книжа, с другите участници в тръжната процедура **–** *Образец № 5.*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

***8.6.*** Декларация относно обработването на личните данни във връзка с провеждането на настоящият електронен търг **–** *Образец № 6.*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

***8.7.*** Декларация, че участникът не е обявен в несъстоятелност, не е в производство по ликвидация и не е осъден за банкрут **–** *Образец № 7.*

Кандидатите еднолични търговци, декларират обстоятелствата по буква а) и буква б) от декларацията, кандидатите юридически лица, декларират всички обстоятелства, а кандидатите физически лица, декларират обстоятелствата по буква б) от декларацията.

В случай, че кандидат в търга е чуждестранно лице, същото декларира обстоятелствата или сходни на тях обстоятелства/процедури, уредени в действащото законодателство на държавата, в която кандидатът е регистриран, наред с тези по действащото българско законодателство.

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

***8.8.*** Декларация, по чл. 59, ал. 1, т. 3 от Закона за мерките срещу изпирането на пари (ЗМИП) - *Образец № 8 или Образец № 8А.*

***Забележка:******Декларация Образец № 8 се попълва ако кандидатът в търга е юридическо лице.***

Декларацията се подписва и попълва на хартиен носител, след което се представя сканирана към документите. Същата се представя в оригинал преди подписване на договора, по реда и сроковете посочени т. 13 от тръжните условия.

 **Останалите кандидати попълват Декларация *Образец № 8А.***

8.9. Декларация по чл. 22 от Конституцията на Република България **-** *Образец №9, Образец № 9 А и Образец № 9 Б*.

Декларация ***Образец № 9*** се попълва само от чужденец или чуждестранно юридическо лице от страна, която **е** **членка** на Европейския съюз или на държавите - страни по Споразумението за Европейското икономическо пространство.

Декларация ***Образец № 9А*** се попълва само от чужденец или чуждестранно юридическо лице от страна, която **не е членка** на Европейския съюз или на държавите - страни по Споразумението за Европейското икономическо пространство, но между държавата към която принадлежат и Република България има сключен международен договор, ратифициран по реда на чл. 22, ал. 2 от Конституцията на Република България, съгласно който имат право да придобиват право на собственост върху земя на територията на Република България.

Останалите кандидати попълват Декларация **–** ***Образец № 9 Б****.*

***Забележка:******Декларацията се подписва лично от кандидата – физическо лице, съответно от законният представител на кандидата – юридическо лице.***

**8.10.** Юридическите лица представят:

**8.10.1. *актуално състояние на вписванията по партидата си в търговския регистър или посочват EИК по чл. 23, ал. 6 от Закона за търговския регистър и регистъра на юридическите лица с нестопанска цел (ЗТРРЮЛНЦ);***

 **8.10.2.** Юридически лица, които не са регистрирани в търговския регистър и регистъра на юридическите лица с нестопанска цел представят удостоверение за актуално състояние, издадено до шест месеца от датата на изтичане на валидността на търга, заедно с копие от устав или друг учредителен акт.

**8.10.3.** Решение на компетентния управителен орган на юридическото лице за участие в търга за придобиване на имота.

Прикачва се сканирано и се подписва лично от кандидата или съответно от неговия пълномощник с КЕП, заедно с документ, овластяващ органа да взима подобни решения, ако това не е вписано в гореизброените документи.

**8.10.4.** Когато кандидат за участие е чуждестранно юридическо лице, съответните документи по т.8.10.2 и т.8.10.3 се представят преведени на български език и легализирани, съгласно Правилника за легализациите, заверките и преводите на документи и други книжа.

Кандидатите представят документ за актуално състояние, издаден от компетентния орган в съответствие с действащото законодателство на държавата, където лицето е регистрирано.

В чл. 1 от Конвенцията за премахване на изискването за легализация на чуждестранни публични актове, ратифицирана със закон (обн. ДВ, бр. 45/2001г.), изчерпателно са изброени документите, които са освободени от легализация. В случай, че някои от документите, посочени по-горе, попадат в приложното й поле, те могат да бъдат предоставени по реда на Конвенцията.

**8.11.****Пълномощно *– когато кандидат се представлява от пълномощник, следва да представи нотариално заверено изрично пълномощно за участие в търг, чрез пълномощник и правото да поема задължения от името на упълномощителя. За юридическите лица, упълномощаването следва да е от лице с представителна власт, което има право да извърши това в съответствие с неговата представителна власт съгласно действащото законодателство.***

1. **ПРЕДСТАВЯНЕ НА ДОКУМЕНТИ ЗА ДОПУСКАНЕ ДО ЕЛЕКТРОННИЯ ТЪРГ**

Документите за допускане до търга се подават чрез електронната платформа по реда предвиден в тръжната документация и съобразно указанията за работа със системата.

Когато лице предвижда да участва в търга чрез пълномощник, то трябва да посочи това обстоятелство в платформата по указания начин и да представи към документите по т. 8 изрично нотариално заверено пълномощно за участието в конкретния търг.

Всички изискуеми за участие в търга документи се представят подписани с КЕП от кандидата или подписани извън платформата - в сканиран вид, като след подписването, съответно прикачането на подписаните собственоръчно декларации, целият пакет с документи се подписва лично от кандидата или съответно от неговия пълномощник с КЕП.

Регистрацията, подписването и подаването на електронни документи от кандидатите и участниците се извършва с квалифициран електронен подпис, който трябва да бъде издаден от лицензиран в Република България доставчик на удостоверителни услуги, като:

* за физическо лице в КЕП трябва да бъде вписан единен граждански номер на лицето, съответно личен номер на чужденеца или други индивидуализиращи данни за чуждестранното лице;
* за юридическо лице в КЕП като титуляр трябва да бъдат вписани единен идентификационен код на юридическото лице и данни за законния му представител.

В случаите на представителство по упълномощаване в електронен търг пълномощникът се идентифицира и подписва с личен КЕП, от който трябва да е установимо упълномощеното лице, което да съвпада с данните на представлявания кандидат или участник в представеното пълномощно.

 За представяне на електронни документи, включително създадени или изпратени чрез платформата се прилага чл. 184, ал. 1 от Гражданския процесуален кодекс.

 Кандидатите и участниците в процедурите за електронни търгове носят отговорност за достоверността, актуалността и пълнотата на въведената от тях информация в платформата, както и за спазването на сроковете, съобразно тяхната компетентност.

Кандидатите могат да променят и допълват представени от тях документи до изтичането на срока от 12 работни дни за регистрация.

**10. РЕГИСТРАЦИЯ В ЕЛЕКТРОННАТА ПЛАТФОРМА ЗА ПРОДАЖБА НА ИМОТИ-ЧАСТНА ДЪРЖАВНА СОБСТВЕНОСТ**

За получаване на достъп до информацията за правното и фактическо състояние на всички продавани имоти чрез електронен търг, лицата се регистрират в електронната платформа с КЕП и попълват изискуемите от платформата данни, които не могат да бъдат извлечени от КЕП.

1. **РЕГИСТРАЦИЯ ЗА УЧАСТИЕ В ЕЛЕКТРОННИЯ ТЪРГ**

**11.1.** Регистриран по т. 10 кандидат получава достъп до информацията за правното и фактическо състояние на имота, предмет на настоящия електронен търг.

**11.2.** Регистрирания по т. 10 кандидат може да участва в настоящия търг чрез подаване на изискуемите документи за допускане до търга посочени в т. 8. С подаването на документите кандидатът е извършил регистрация за участие в търга.

**11.3.** От регистрацията по т. 11.2. на първия кандидат започва да тече срок от **12 (дванадесет) работни дни**, изтичащ в 23,59 часа на последния ден, в който срок други кандидати могат да се регистрират за участие в същия търг, с подаване на изискуемите документи за допускане до участие в търга. Моментът, от който се определя този срок се оповестява в платформата. До изтичане на срока по изречение първо, всеки кандидат има право да се откаже от регистрацията си за участие в търга, като при отказ на първия регистрирал се кандидат, срокът е валидно започнал и продължава да тече по отношение на останалите кандидати.

**11.4.** Когато лице предвижда да участва в търга чрез пълномощник трябва да посочи това обстоятелство в платформата по указания начин и да представи към документите по т. 8 изрично нотариално заверено пълномощно за участието в конкретния търг.

**11.5.** За провеждане на електронния търг Областния управител на област Русе назначава комисия. Тръжната комисия разглежда документите на регистрираните за търга кандидати най-рано в първия работен ден след изтичането на срока за регистрация от 12 работни дни и се произнася за допускането или недопускането им до участие до края на работния ден, предхождащ деня на търга.

**11.6.** За допускането или отстраняването на всеки кандидат членовете на комисията се произнасят поотделно, а председателят отразява в системата решението на комисията.

**11.7**. Платформата изпраща уведомления до всички кандидати в търга най-късно до края на работния ден преди деня на провеждане на тръжното наддаване, като на недопуснатите кандидати се съобщават и причините за това.

# ОСНОВАНИЯ ЗА НЕДОПУСКАНЕ И ОТСТРАНЯВАНЕ

Не се допускат до участие в търга кандидат:

* който няма право да участват в търга, съгласно изискванията на т.7;
* не е представил някой от изискуемите документи по т. 8;
* не отговаря на определените изисквания за допустимост по т. 9;
* не е внесъл депозит за участие в търга по определения ред и в определения срок в т. 5;
* представените документи не са подписани по надлежния ред или от оправомощени лица.

## 12. ПРОВЕЖДАНЕ НА ЕЛЕКТРОННИЯ ТЪРГ

**12.1**. Всеки допуснат до участие в търга кандидат получава генериран от електронната платформа универсален идентификационен код (УИК) за участие в търга най-късно в последния работен ден преди деня на търга, чрез съобщение на електронния адрес, посочен в КЕП, с който е регистриран.

**12.2.** За да се оторизира като участник в търга, всеки кандидат, получил УИК, трябва да го въведе в системата в рамките на наддавателния времеви интервал в деня на провеждане на наддаването.

**12.3.** С оторизацията си участникът се съгласява с началната тръжна цена.

**12.4.** Електронният търг се провежда на петнадесетия работен ден след деня на регистрацията на първия кандидат, като започва в обявения начален час и наддаването продължава 1 астрономически час.

**12.5.** Наддавателни предложения могат да правят само участници, които са се оторизирали съгласно т.12.2.

**12.6.** Търг се провежда и ако има един оторизирал се участник съгласно т.12.2. Единствения оторизирал се участник трябва да предложи една стъпка за наддаване над началната цена, за да бъде определен за купувач, в противен случай търгът е непроведен и внесеният депозит за участие се задържа.

**12.7.** В случай, че никой от оторизиралите се участници не обяви по-висока от началната цена с една стъпка, търгът се обявява за закрит и внесените депозити за участие се задържат.

**12.8.** Когато до крайния срок за валидност на търга няма регистриран кандидат или нито един кандидат не бъде допуснат до участие, или никой не се е оторизирал, търгът е непроведен.

**12.9.** Наддаването се извършва само чрез платформата с обявената стъпка на наддаване, като участниците потвърждават последователни суми, посочени автоматично, всяка от които е по-висока от предходната, потвърдена от друг участник, с една стъпка на наддаване.

**12.10.** Всеки участник в търга получава информация в платформата за достигнатите цени без данни за останалите участници и техния брой.

**12.11.** Електронният търг приключва с изтичането на времевия интервал от един астрономически час. В случай, че в последните 60 секунди от времевия интервал постъпи наддавателно предложение, срокът за приключване на търга се удължава с 15 минути еднократно, като платформата визуализира това и оставащото време на участниците.

**12.12.** В случай, че никой от участниците в търга не потвърди цена, която е по-висока с една стъпка на наддаване от последната достигната цена, платформата съобщава, че е най-висока и при липса на предложение визуализира край на наддаването.

**12.13.** С изтичането на срока по т. 12.4, съответно на срока по т. 12.11, електронната платформа посочва участника, предложил най-високата цена и този предложил втора по размер цена, когато има такъв.

**12.14.** Тръжната комисия може да следи наддавателните предложения без информация за направилите ги участници.

**12.15.** За резултатите от наддаването платформата генерира протокол с информация за обекта на търга, началния час, участника с най-високо тръжно предложение и втория класиран, ако има такъв, и часа на закриване на търга, който се подписва от членовете на тръжната комисия с КЕП.

**12.16.** В случаите на непроведен или закрит търг електронната платформа генерира протокол за това, който се подписва от членовете на тръжната комисия с КЕП.

## 13. ОПРЕДЕЛЯНЕ НА КУПУВАЧ И СКЛЮЧВАНЕ НА ДОГОВОР

Въз основа на резултатите от търга в 7-дневен срок от датата на провеждането му, Областният управител издава заповед, с която определя купувача, цената и условията на плащането. Препис от заповедта на Областния управител се обявява на таблото за обяви във фоайето в сградата на Областна администрация – Русе, гр. Русе, пл. „Свобода” № 6 и на интернет страницата [(](http://www.kn.government.bg/)[www.ruse.bg](http://www.governor@ruse.bg)[)](http://www.kn.government.bg/).

 Заповедта се съобщава на участниците в търга по реда на

Административнопроцесуалния кодекс. Заинересованите участници могат да обжалват заповедта по реда на Административнопроцесуалния кодекс.

 След влизане в сила на заповедта по чл. 55, ал. 1 от ППЗДС се освобождават депозитите на участниците, като депозита на спечелилия търга се задържа, задържа се и на кандидата предложил следващата по размер цена (която се освобождава след сключване на договора) като гаранция за сключване на договора за продажба и се прихваща от цената. Депозитът се задържа и на участник, подал жалба срещу Заповедта до приключване на производството по обжалване.

Спечелилият търга участник е длъжен да внесе цената, дължимите данъци, такси, режийни разноски в 14-дневен срок от влизане в сила на заповедта по чл. 55, ал. 1 от ППЗДС. Ако спечелилият търга участник не внесе цената и дължимите данъци, такси, режийни разноски в указания 14-дневен срок се приема, че се е отказал от сключването на сделката. В такъв случай внесеният от него депозит не се възстановява. Областният управител може да прекрати търга или да определи за купувач участника, предложил следващата по размер цена. Ако и определеният нов купувач не внесе цената и дължимите данъци, такси, режийни разноски в 14-дневен срок се насрочва нов търг, като внесеният от него депозит не се възстановява.

Преди сключване на договора, купувач юридическо лице представя в Областна администрация Русе в оригинал Декларация по чл. 59, ал. 1, т. 3 от Закона за мерките срещу изпиране на пари (ЗМИП) и декларация по чл. 66, ал. 2 от ЗМИП в случай, че произхода на средствата не може да се установи по чл. 66, ал. 1 от ЗМИП. Представянето на декларациите е задължително условие за сключване на договора.

Въз основа на влязлата в сила Заповед по чл. 55, ал. 1 от ППЗДС и надлежни документи за платена цена, платени дължими данъци, такси и режийни разноски, представени от купувача, Областният управител сключва договор за продажба на имота в 7-дневен срок. Собствеността се прехвърля на купувача от датата на сключването на договора. Вписване на договора в Службата по вписванията се извършва от купувача за негова сметка, който представя екземпляри от вписания договор в Дирекция АКРРДС, гр. Русе за отписване на имота.

## 14. ПРЕКРАТЯВАНЕ НА ТЪРГА

**14.1.** Обявеният в платформата електронен търг се прекратява, когато:

* няма нито един регистрирал се кандидат до изтичане на срока за валидност на търга или нито един кандидат не бъде допуснат до участие;
* нито един регистрирал се участник не се е оторизирал за наддаването или нито един оторизирал се участник не наддаде с една стъпка над началната тръжна цена;
* отпадне необходимостта от провеждане на търга или за провеждането му са необходими съществени изменения на обявените условия, или възникнат обстоятелства, които правят провеждането на търга невъзможно.

## 15. ДРУГИ

Всички срокове по настоящата тръжна процедура се изчисляват по реда на Гражданския процесуален кодекс.

За всички неуредени в тръжните условия въпроси се прилагат разпоредбите на Закона за държавната собственост и Правилника за прилагане на Закона за държавната собственост, Закона за задълженията и договорите.